Diari Oficial de la Generalitat Valenciana


Sumari del DOGV 4351, del 07-10-2002 (2002/10248)

RESOLUCIÓ de 26 d'agost de 2002, del conseller d'Obres Públiques, Urbanisme i Transports, per la qual s'aprova definitivament el pla especial per al desenvolupament del vial de connexió sector La Condomina amb la carretera nacional CN-332 dels municipis d'Alacant i de Sant Joan (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10268


Data del document
:   26-08-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Alacant
    * Sant Joan d'Alacant
    * construcció de carreteres
    * xarxa de carreteres

RESOLUCIÓ de 26 d'agost de 2002, del conseller d'Obres Públiques, Urbanisme i Transports, per la qual s'aprova definitivament el pla especial per al desenvolupament del vial de connexió sector La Condomina amb la carretera nacional CN-332 dels municipis d'Alacant i de Sant Joan (Alacant). [2002/10503]
  
Vist l'expedient tramés pels ajuntaments d'Alacant i Sant Joan referit al pla especial vial de connexió sector La Condomina amb la CN-332, promogut per Hansa Urbana SA, i de conformitat amb els següents
  
Antecedents de fet
  
Primer
  
El pla especial es va sotmetre a informació pública, durant un mes, mitjançant acord del ple de l'Ajuntament d'Alacant del dia 12 de maig de 1998, i es va publicar un anunci en el Diari Oficial de la Generalitat Valenciana núm. 3.291 de 22 de juliol de 1998 i núm. 3.363 de 2 de novembre de 1998, i en el diari Información de 15 de juliol i de 6 d'agost de l'any 2000. Després del pertinent període d'exposició pública, en el qual es van presentar 4 al·legacions de les quals dos es van estimar en part, va ser aprovat provisionalment pel mateix òrgan el dia 14 de setembre de 1999.
  
El 4 de desembre de 2000 es va rebre un escrit del Sr. Manuel Ten Juan, en què presentava una alternativa al projecte, del qual es va donar trasllat a l'Ajuntament d'Alacant el dia 19 de desembre de 2000, que el va desestimar amb data 1 de març de 2001.
  
La Comissió Territorial d'Urbanisme, en la sessió realitzada el dia 21 de març de 2001, va adoptar l'acord de suspendre la tramitació de l'expedient.
  
L'Ajuntament d'Alacant va remetre nova documentació el dia 23 de novembre de 2001, que incloïa acord del ple de l'Ajuntament d'Alacant realitzat el dia 26 de juliol de 2001, en el qual s'acordava dividir el pla especial en dues fases a efectes de la seua tramitació i, aprovar les modificacions que s'han d'introduir en el terme d'Alacant com a esmena de les deficiències assenyalades en la Comissió Territorial d'Urbanisme de 21 de març de 2001.
  
El pla especial es va sotmetre a informació pública per part de l'Ajuntament de Sant Joan, durant un mes, mitjançant acord del ple de l'Ajuntament del dia 30 de juliol de 2001, i es va publicar un anunci en el Diari Oficial de la Generalitat Valenciana núm. 4.080 de 6 de setembre de 2001 i en el diari Información de la província. Després del pertinent període d'exposició pública, en el qual no es van presentar al·legacions, va ser aprovat provisionalment pel mateix òrgan el dia 16 de novembre de 2001.
  
La Comissió Territorial d'Urbanisme d'Alacant, en la sessió realitzada el dia 5 de febrer de 2002, va acordar informar favorablement sobre el pla especial per al desenvolupament del vial de connexió sector La Condomina amb la CN-332 dels municipis d'Alacant i Sant Joan, però supeditar la seua remissió al conseller d'Obres Públiques, Urbanisme i Transports fins que s'esmenen determinades objeccions assenyalades en les consideracions tecnicojurídiques segona i tercera del citat acord i, a més, s'emetera informe per la Conselleria competent en matèria de Cultura.
  
Segon
  
La documentació està integrada per memòria informativa i justificativa i plànols d'informació i plànols d'ordenació.
  
Tercer
  
Consten en l'expedient els següents informes i dictàmens:
  
- Unitat de Carreteres del Ministeri de Foment que va emetre informe favorable el dia 20 de desembre de 2000 del següent tenor literal:
  
«I. El pla especial del vial de connexió del sector La Condomina amb la carretera N-332, se situa en el PK 113'424, de la carretera esmentada.
  
II. Este punt quilomètric de la CN-332 coincidix amb el límit dels termes municipals d'Alacant i Sant Joan; a estos efectes, cal manifestar que la titularitat del tram de carretera de la CN-332 comprés entre els punts quilomètrics del 113'424 al 116'539 està concedida a l'Ajuntament de Sant Joan, segons acta de cessió de 10/02/1993.
  
III. Vistos els plans aportats es comprova que la rotonda projectada queda situada, pràcticament en la seua totalitat, en el terme municipal de Sant Joan.
  
Per tot el que s'ha exposat, esta Unitat amb la conformitat de la Direcció d'esta Demarcació de Carreteres, informa favorablement sobre el pla especial del vial de connexió del sector La Condomina amb la CN-332, tenint en compte que, abans de l'inici de les obres, ha de presentar-se en este Servici la corresponent sol·licitud d'autorització d'obres, acompanyant el corresponent projecte de construcció de la rotonda que es pretén, per a la seua autorització, si procedix, per esta Demarcació de Carreteres.»
  
- Ajuntament de Sant Joan, que va emetre dictamen el dia 16 de desembre de 1998, amb anterioritat als acords d'exposició pública i aprovació provisional acordats pel ple de la corporació.
  
- Conselleria de Cultura, Educació i Ciència, el representant de la qual al si de la Comissió va manifestar la seua conformitat al projecte en vista de l'última documentació remesa a la citada Conselleria a l'efecte de complir l'anterior acord de la Comissió Territorial d'Urbanisme d'Alacant.
  
Quart
  
La Comissió Territorial d'Urbanisme d'Alacant, en la sessió de 25 de juliol de 2002, va acordar informar favorablement sobre el pla especial per al desenvolupament del vial de connexió sector La Condomina amb la CN-332 dels municipis d'Alacant i Sant Joan i remetre l'expedient al conseller d'Obres Públiques, Urbanisme i Transports a l'efecte de la seua aprovació definitiva.
  
Fonaments de dret
  
Primer
  
Quant a la tramitació resulta adequada, de conformitat amb el que disposa l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU) i els articles 158 i 168 del Reglament de Planejament de la Comunitat Valenciana (RPCV), ja que, donada l'afecció del projecte als dos municipis, el pla especial s'ha exposat al públic en els dos ajuntaments, aprovant provisionalment cada un d'ells l'ordenació inclosa és el seu terme municipal considerant que en el traçat del vial es distingixen dos fases, la primera que s'inclou en el terme d'Alacant i la segona en el de Sant Joan.
  
Segon
  
Respecte de la documentació es considera completa d'acord amb els articles 27 de la LRAU i 91 del RPCV.
  
Tercer
  
L'objecte del pla especial és l'ordenació del viari que unix el sector La Condomina amb la carretera nacional N-332 a l'altura de l'Hospital Clínic, en l'entroncament amb l'avinguda de l'Hospital de la Santa Faç d'Alacant i el carrer núm. 14 del PAU 4.
  
El promou la mercantil Hansa Urbana SA, com a agent urbanitzador, adjudicatari d'un programa, a fi de realitzar obres públiques de suport al programa d'acord amb el que disposa l'article 149 del RPCV, com a conseqüència del compromís de l'urbanitzador, en el programa, d'executar el vial del pla general entre l'avinguda de les Nacions i la CN-332 a l'altura de l'Hospital de Sant Joan. Afecta un viari de xàrcia primària, en un àmbit 37.412,49 m2, que travessa el límit dels termes municipals d'Alacant i Sant Joan d'Alacant i recorre en ells sòl classificat com a no urbanitzable i com a urbà respectivament.
  
El fi i objecte específic del pla especial és la definició de l'àmbit i ordenació del viari citat, definir i protegir les vies de comunicació i concretar el seu funcionament, per tant, s'enquadra en els que definix el Reglament de Planejament de la Comunitat Valenciana com de protecció, integració i funcionalitat de les dotacions i infraestructures.
  
Amb la proposta del pla especial es modifiquen les determinacions dels plans generals d'estos dos municipis afectats a causa de la seua major concreció. La previsió de la modificació del viari en el terme d'Alacant ja estava prevista en l'homologació modificativa del pla general d'Alacant en l'àmbit del programa citat.
  
No obstant això, la connexió amb la carretera N-332 es realitza mitjançant una rotonda ubicada en la seua major part en el terme de Sant Joan que modifica el pla general d'este municipi.
  
El desenvolupament del pla especial suposa l'ocupació de terrenys pertanyents a estos dos termes l'obtenció dels quals es preveu realitzar-la per expropiació mitjançant el procediment de taxació conjunta. La potestat expropiatòria correspon a cada un dels ajuntaments per als terrenys compresos en el seu terme, i el beneficiari és la mercantil Hansa Urbana, SA
  
Quart
  
Les determinacions contingudes en el pla especial, es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU i no s'observa la concurrència de raons que determinen la formulació d'objeccions a esta des de la perspectiva de l'interés públic supramunicipal en els termes del citat article.
  
Cinqué
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme d'Alacant, resolc:
  
Aprovar definitivament el pla especial per al desenvolupament del vial de connexió sector La Condomina amb la carretera Nacional CN-332 dels municipis d'Alacant i de Sant Joan (Alacant)
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia següent a la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això, sense perjuí que puga interposar qualsevol altre recurs que estime oportú.